 Hargaysa Somalilandaviation Wasiirudawlaha Wasaarada Duulista Hawada iyo Gaadiidka Cirka Somaliland Axmed Cali Maxamuud Baynax ayaa shirjaraaid oo uu xafiiskiisa ku qabtay waxa uu baaqnabadeed ugu diray Beelaha walaalaha ah ee ku dirirsan Deegaanka Ceelafweyan, waxaanu yidhi:- waxaan idiinku yeedhay in aan halkan ka jeediyo baaq nabadeed, colaada ka soo cusboonaatay degmada Dararweyne ee Deegaanka Ceelafweyan ee soo noqnoqotay ee u dhaxaysa labada beelood oo aan odhan karo maaha laba beelood, oo labada beelood waxaa ku dhex jira Dad badan oo samo wadayaal ah, Dad badan oo aan colaada jeclayan, Dadbadan oo aan geerida iyo xaqdarada dhimashada ah jeclayan, laakiin ay wadaan Dad fidmo wadayaal ahi, iyo shadaadiin ka adeegaysa baaqaasi waxa uu ku salaysan yahay, in aanay dib u dhicin colaadaasi, in aanay dhimasho danbe aanay dhicin , nafta binu Aadan ka ah oo dulmi lagu dilo, ilaahay xagiisa waxa uu ka xumay in ay ka qiimo weyan tahay aduunka waxa saaran korkiisa. 